turjo4nis/wikipedia-bn-dump-20250701 huggingface dataset:
নিউ কোচবিহার জংশন রেলওয়ে স্টেশন

নিউ কোচবিহার জংশন উত্তর-পূর্ব সীমান্ত রেলওয়ের বারৌনি-গুয়াহাটি লাইনের একটি জংশন স্টেশন। এটি ভারতের পশ্চিমবঙ্গ রাজ্যের কোচবিহার জেলার কোচবিহার শহরে অবস্থিত।

ইতিহাস
কোচবিহারের প্রথম রেলপথ ছিল যখন কোচবিহার রাজ্য রেলপথ ১৯০১ সালে গিলেদাহা-জৈন্তি পর্যন্ত ন্যারোগেজ গেজ লাইনের নির্মাণ করা হয়েছিল। পরবর্তীতে মিটার গেজ আলিপুরদুয়ার-বামনহাট-গোলকগঞ্জ রেলপথটি নির্মিত হয়ে ছিল। যখন আসাম সংযোগ প্রকল্পটি উত্তরবঙ্গের মাধ্যমে নির্মাণ করা হয়, তখন রেলওয়ে স্টেশনটি আরও নতুন জলপাইগুড়ি-আলিপদদুয়ার-সামুকখোল্লা রোড লাইন ব্যবহার করে।

১৯৬৬ সালে বরৌনি-গুয়াহাটি রেলপথের নিউ জলপাইগুড়ি-নিউ বঙ্গাইগাঁও অংশটি চলু হলে নিউ কোচবিহার স্টেশনটি আবির্ভূত হয়।

নতুন কোচবিহার-গোলকগঞ্জ 
দেশ বিভাজনের আগে কোচবিহার থেকে ধূবরি পর্যন্ত গিলতডহ এবং গোলকগঞ্জের মধ্যে দিয়ে একটি রেল সংযোগ ছিল। এই রেলপথটির কিছু অংশ বাংলাদেশের বামনহাট ও গোলকগঞ্জের মধ্যে দিয়ে গিয়েছিল। এই পথের  দুটি স্টেশন হল পেতস্বরী ও সোনাহাট, যা বাংলাদেশে ছিল, এইগুলি দেশ বিভক্ত হওয়ার পরেও কার্যকর ছিল।

তথ্যসূত্র

পশ্চিমবঙ্গের জংশন রেলওয়ে স্টেশন
কোচবিহার জেলার রেলওয়ে স্টেশন
আলিপুরদুয়ার রেলওয়ে বিভাগ
১৯৬৬-এ চালু রেলওয়ে স্টেশন
স্যাম এলিয়ট

স্যামুয়েল প্যাক এলিয়ট (; জন্ম: ৯ আগস্ট ১৯৪৪) হলেন একজন মার্কিন অভিনেতা। তার লম্বা ও কৃশ দেহাকৃতি, ঘন গোঁফ, ও গম্ভীর কণ্ঠের জন্য তাকে প্রায়ই বিভিন্ন পশ্চিমা ধাঁচের চলচ্চিত্রে কাউবয় ও র‍্যাঞ্চার চরিত্রে অভিনয় করতে দেখা যায়। অভিনয় জীবনে তিনি একটি একাডেমি পুরস্কার, দুটি গোল্ডেন গ্লোব পুরস্কার ও দুটি প্রাইমটাইম এমি পুরস্কারের মনোনয়ন লাভ করেছেন এবং একটি ন্যাশনাল বোর্ড অব রিভিউ পুরস্কার অর্জন করেছেন।

এলিয়ট দ্য ওয়ে ওয়েস্ট (১৯৬৭) চলচ্চিত্রে একটি ক্ষুদ্র চরিত্রে কাজের মধ্য দিয়ে তার চলচ্চিত্র জীবন শুরু করেন। পরবর্তী কালে তিনি বুচ ক্যাসিডি অ্যান্ড দ্য সানড্যান্স কিড (১৯৬৯) চলচ্চিত্রে ছোট চরিত্রে এবং পশ্চিমা ধাঁচের গানস্মোক (১৯৭২) টেলিভিশন ধারাবাহিকে অভিনয় করেন। চলচ্চিত্রে তার প্রথম সফলতা আসে নাট্যধর্মী লাইফগার্ড (১৯৭৬) দিয়ে এবং পরে তিনি মার্ডার ইন টেক্সাস (১৯৮১) দ্য শ্যাডো রাইডার্স (১৯৮২) টেলিভিশন চলচ্চিত্রে অভিনয় করেন। তিনি লুই লামুরের রচনা অবলম্বনে নির্মিত দ্য কুইক অ্যান্ড দ্য ডেড (১৯৮৭) ও কোনাঘার (১৯৯১) টেলিভিশন চলচ্চিত্রে অভিনয় করেন এবং দ্বিতীয় কাজটির জন্য তিনি সেরা টিভি চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। বাফালো গার্লস (১৯৯৫) মিনি ধারাবাহিকে অভিনয় করে তিনি তার দ্বিতীয় গোল্ডেন গ্লোব এবং প্রথম প্রাইমটাইম এমি পুরস্কারের মনোনয়ন লাভ করেন।

২০০০-এর দশকে এলিয়ট নাট্যধর্মী উই অয়ার সোলজার্স (২০০২), মারপিঠধর্মী সুপারহিরো চলচ্চিত্র হাল্ক (২০০৩), এবং ঘোস্ট রাইডার (২০০৭) ছবিতে পার্শ্ব চরিত্রে অভিনয় করেন। ২০১৫ সালে তিনি জাস্টিফাইড টিভি ধারাবাহিকে অতিথি ভূমিকায় কাজ করে একটি ক্রিটিকস চয়েস টিভি পুরস্কার অর্জন করেন। ২০১৬ সাল থেকে তিনি নেটফ্লিক্সের ধারাবাহিক দ্য র‍্যাঞ্চ-এ অভিনয় করছেন। এলিয়ট সঙ্গীত-নাট্যধর্মী আ স্টার ইজ বর্ন (২০১৮) চলচ্চিত্রে অভিনয় করে শ্রেষ্ঠ পার্শ্ব অভিনেতা বিভাগে অস্কার, ক্রিটিকস চয়েস চলচ্চিত্র পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন এবং  ন্যাশনাল বোর্ড অব রিভিউ পুরস্কার অর্জন করেন।

কর্মজীবন
২০১৫ সালে এলিয়ট নেটফ্লিক্সের ধারাবাহিক দ্য র‍্যাঞ্চ-এ অ্যাশ্‌টন কুচার ও এলিশা কাথবার্টের সাথে নিয়মিত অভিনয় করেছেন। গ্রেস ও ফ্র্যাঙ্কি ধারাবাহিকের দ্বিতীয় মৌসুমে একাধিক পর্বে তাকে ফিল মিলস্টেইন চরিত্রে দেখা যায়। এছাড়া তিনি অ্যানিমেটেড চলচ্চিত্র দ্য গুড ডাইনোসর (২০১৫)-এ বুচ চরিত্রে কণ্ঠ দেন।

এলিয়ট সঙ্গীত-নাট্যধর্মী আ স্টার ইজ বর্ন (২০১৮) চলচ্চিত্রে ব্র্যাডলি কুপারের চরিত্রের সৎভাই ববি মেইন চরিত্রে অভিনয় করেন। তিনি তার এই কাজের জন্য সমাদৃত হন এবং  ন্যাশনাল বোর্ড অব রিভিউ পুরস্কার অর্জন করেন। এছাড়া তিনি শ্রেষ্ঠ পার্শ্ব অভিনেতা বিভাগে তার প্রথম অস্কারের মনোনয়ন লাভ করেন, এবং ক্রিটিকস চয়েস চলচ্চিত্র পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন

তথ্যসূত্র

বহিঃসংযোগ

 
 

১৯৪৪-এ জন্ম
জীবিত ব্যক্তি
২০শ শতাব্দীর মার্কিন অভিনেতা
২১শ শতাব্দীর মার্কিন অভিনেতা
ক্যালিফোর্নিয়ার অভিনেতা
মার্কিন কণ্ঠাভিনেতা
মার্কিন চলচ্চিত্র অভিনেতা
মার্কিন টেলিভিশন অভিনেতা
মার্কিন মঞ্চ অভিনেতা
শ্রেষ্ঠ পার্শ্ব অভিনেতা বিভাগে ন্যাশনাল বোর্ড অব রিভিউ পুরস্কার বিজয়ী
ইংরেজ বংশোদ্ভূত মার্কিন ব্যক্তি
স্কটিশ বংশোদ্ভূত মার্কিন ব্যক্তি
ওজস্বী অরোরা

ওজস্বী অরোরা (পুর্বে‌ ওজস্বী ওবেরয় ) হলেন একজন ভারতীয় টেলিভিশন অভিনেত্রী। যিনি অনেক ভারতীয় টেলিভিশন ধারাবাহিকে অভিনয় করেছেন।

পেশা 
টিভি শিল্পী হবার আগে অরোরা পাঞ্জাব ইউনিভার্সিটি থেকে (১৯৯৯-২০০৩) অভিনয় ক্লাস গ্রহণ এবং তার স্নাতক সম্পন্ন করেন। তিনি ১৫ বছরেরও বেশি সময় ধরে কত্থক নাচের অনুশীলন করছেন এবং অনেক স্টেজ শোতে অংশ নিয়েছেন (২০১১ সালে স্টার পারিবারিক অ্যাওয়ার্ডস সহ)।

অভিনয় জীবন 
স্টার প্লাসের বেইনিনের দিয়ে ছোট পর্দায় তিনি আত্মপ্রকাশ করেন। তিনি আসমান সে আগে অভিনয় করেছেন, দেব কে দেব মহাদেব , সুপারকপস বনাম সুপারভিলেনস  এবং আহট ।  তার অভিনীত সর্বশেষ সিরিয়াল হল ক্যা হাল মিস্টার পাঞ্চাল ?।এতে তিনি মনিন্দর সিংহ এর বিপরীতে কাজ করেছেন।

টিভি 
 বেইনিনের তে আনখি
 হার যুগ মে আয়েগা এক - অর্জুন (ক্যামিও)
 আসমান সে আগে! তে ময়নাক্ষী হিসেবে
 দেব কে দেব মহাদেব এ মোহিনী হিসেবে (ক্যামিও)
 সুপারকপস বনাম সুপারভিলেনস মেঘনা (ক্যামিও)
 ক্রাইম প্যাট্রোল মেঘনা বর্মা (ক্যামিও)
 সিআইডি (পর্ব ১২২৫ - সাতরা মে সিআইডি) দীপিকা (ক্যামিও)
 আহট নেহা (ক্যামিও)
 অর্জুন মীরা (এপিসোডিক)
 পয়ার সুর কিয়া কিয়া শিখা হিসেবে(পর্ব চরিত্র)
 আদালত (টেলিভিশন ধারাবাহিক) এ রেনুকা শুক্লা হিসেবে(পর্ব চরিত্র)
 ব্রহ্মরাক্ষস এতে নয়না যুগ শ্রীবাস্তব হিসেবে
 বাধো বাহু এতে কারিনা সাংওয়ান
 ক্যা হাল মিস্টার পাঞ্চাল ? পরী পাঞ্চাল
 কমেডি সার্কাস এ স্বয়ং

তথ্যসূত্র

বহিঃসংযোগ 
 
 

ভারতীয় টেলিভিশন অভিনেত্রী
জীবিত ব্যক্তি
১৯৮৫-এ জন্ম
হিন্দি টেলিভিশন অভিনেত্রী
মুম্বইয়ের অভিনেত্রী
২১শ শতাব্দীর ভারতীয় অভিনেত্রী
ধরতী ভট্ট

ধরতী ভট্ট একজন ভারতীয় টিভি অভিনেত্রী।  তিনি  মাহিসাগর এবং  ক্যা হাল মিস্টার পাঞ্চাল ? এর জন্য পরিচিত  ।

প্রারম্ভিক জীবন 
ধরতী ভট্ট আহমেদাবাদের একটি ঐতিহ্যবাহী গুজরাটি  পরিবার থেকে এসেছেন   তিনি   শিশু বয়সে নাটকে অংশ নিয়েছেন।

অভিনয় জীবন 
অভিনয় ও আঙ্করের কাজ করার পর, তার সাফল্য আসে হিন্দি টেলিভিশন সিরিয়াল লাভ ম্যারেজ ইয়া অ্যারেঞ্জ ম্যারেজ  থেকে যা সোনি টিভিতে প্রচারিত হয়েছিল।এরপর   যোধা আকবরে  একটি ছোট  ভূমিকা পালন করেন।   পরে, বিগ ম্যাজিকের একটি ধারাবাহিক মাহিসাগরের প্রধান ভূমিকায়  নির্বাচিত করা হন।   তিনি মাহীর ভূমিকায় অভিনয় করেছিলেন, একটি ছোট্ট শহুরে মেয়ে, যে সাগরকে  ভালোবাসেন এবং তাকে বিয়ে করেন, কিন্তু তাকে তার  শাশুড়ীর সাথে মোকাবিলা করতে হয়।  ২০১৭ সাল থেকে ২০১৯ সাল পর্যন্ত , হিন্দি সিরিয়াল  মিস্টার ক্যা হাল মিস্টার পাঞ্চাল ? তে  মনিন্দর সিংহ এর বিপরীতে প্রতিভার ভূমিকা পালন করেছেন।

ব্যক্তিগত জীবন 
তার মায়ের ও ভাইয়ের ঘনিষ্ঠ।  তিনি মনে করেন অভিনয় কর্মজীবন অনুসরণ করে তিনি তার পরলোকগত পিতার ইচ্ছাকে পূরণ করছেন, যিনি তার অভিনয় প্রতিভাতে প্রচুর বিশ্বাস রাখতেন।  তিনি অনেক শৈলীতে  দক্ষ একজন নর্তকী ও বটে।  এক পাগল ভক্ত তার পিছু নিয়েছিল।যাকে পরে তার সহঅভিনেতা মনিন্দর সিংহ তাড়িয়ে দেন। তিনি ফটোগ্রাফি শিখছেন।

টিভি 

  (যোধা আকবর) (টিভি সিরিজ) সুকন্যা (২০১৩) 
 লাভ ম্যারেজ ইয়া অ্যারেঞ্জ ম্যারেজ  তে নেত্রা শিশোদিয়া (২০১২-১৩) 
 মাহীসগর এ মাহী (২০১৩-১৫) 
   নয়া মাহিসাগর   এ মাহি  
  ক্যা হাল মিস্টার পাঞ্চাল ? তে প্রতিভা পাঞ্চাল হিসেবে (২০১৭-১৯)

তথ্যসূত্র

বহিঃসংযোগ 

 https://m.imdb.com/name/nm8331307/

ভারতীয় টেলিভিশন অভিনেত্রী
জীবিত ব্যক্তি
হিন্দি টেলিভিশন অভিনেত্রী
২১শ শতাব্দীর ভারতীয় অভিনেত্রী
গুজরাটি ব্যক্তি
গুজরাতি টিভি অভিনেত্রী
অপর্যালোচিত অনুবাদসহ পাতা
কাঞ্চন গুপ্তা

কাঞ্চন গুপ্তা একজন ভারতীয় টিভি অভিনেত্রী। বর্তমানে তিনি মুম্বাই এ থাকেন। তিনি হিন্দি সিরিয়ালে অভিনয় করে থাকেন।

ব্যক্তিজীবন 
তিনি ভারতের পাঞ্জাব এর আবোহারে জন্মগ্রহণ করেন। তিনি বিবাহিত। তার একটি মেয়ে রয়েছে। যে তার সবচেয়ে বড় সমালোচক। তিনি ক্যারিয়ারের ক্ষেত্রে তার মেয়ের পরামর্শ নেন।

অভিনয় জীবন 
তিনি একজন দক্ষ টিভি অভিনেত্রী। কাঞ্চন গুপ্ত প্রথমে দূরদর্শন চ্যানেলের সিরিয়ালে অভিনয় করতেন। তিনি নমস্তে লন্ডন (২০০৭) সিনেমাতে ৩য় আনটির চরিত্রে অভিনয় করেছেন। তিনি জি আনমোলের সাতরঙ্গী সাসুরাল ও মে কুচ ভী কার সখতি হু সিরিয়ালে অভিনয় করেছেন। সর্বশেষ তিনি স্টার ভারত চ্যানেলের ক্যা হাল মিস্টার পাঞ্চাল ? সিরিজে কুন্তী চরিত্রে অভিনয় করেন। এর মাধ্যমে তিনি প্রচুর জনপ্রিয়তা পান। এই সিরিয়ালের সহ অভিনেতা মনিন্দর সিংহের সাথে তার বেশ ভাল সম্পর্ক। এতে বয়স্কের চরিত্র করলেও তিনি তত বয়স্ক নন।

তথ্যসূত্র 

ভারতীয় টেলিভিশন অভিনেত্রী
হিন্দি টেলিভিশন অভিনেত্রী
২১শ শতাব্দীর ভারতীয় অভিনেত্রী
সুজাতা সিং

সুজাতা সিং  একজন ভারতীয় কূটনীতিক। তিনি ২০১৩ সালের আগস্ট মাস থেকে ২০১৫ সালের জানুয়ারি পর্যন্ত ভারতের পররাষ্ট্র সচিব হিসাবে কাজ করেছেন। এর আগে তিনি জার্মানিতে ভারতীয় রাষ্ট্রদূত ছিলেন (২০১২-২০১৩)।

পরিবার এবং শিক্ষা জীবন
সুজাতা সিং জন্মগ্রহণ করেন ১৯৫৪ সালের জুলাই মাসে। তার বাবা ছিলেন গোয়েন্দা দপ্তরের প্রাক্তন প্রধান টি. ভি. রাজেশ্বর এবং পরে তিনি রাজ্যপাল হন। শ্রীমতি সিং নিউ দিল্লির লেডি শ্রী রাম কলেজের একজন প্রাক্তন ছাত্রী। এরপর তিনি দিল্লি স্কুল অফ ইকোনমিক্সে পড়াশুনো করেন এবং সেখান থেকে ইকোনমিক্সে স্নাতক ডিগ্রি লাভ করেন। তিনি বিবাহ করেন, ভারতীয় পররাষ্ট্র পরিষেবা দপ্তরের একজন অবসরপ্রাপ্ত উচ্চ পদাধিকারী, সঞ্জয় সিংকে।

কর্মজীবন
শ্রীমতি সিং, ১৯৭৬ ব্যাচের, ভারতীয় পররাষ্ট্র পরিষেবা দপ্তরের একজন উচ্চপদস্থ কর্মচারী। তিনি একজন জার্মান ভাষাবিদ এবং তিনি বন, আক্রা, প্যারিস, এবং ব্যাংককের ভারতীয় দূতাবাসগুলিতে বিভিন্ন পদে কাজ করেছেন। তিনি ২০০০ সাল থেকে ২০০৪ সাল পর্যন্ত মিলানে ভারতের কনসাল জেনারেল ছিলেন, এবং ২০০৭ সাল থেকে ২০১২ সাল পর্যন্ত অস্ট্রেলিয়ায় ভারতের হাই কমিশনার হিসাবে কাজ করেছেন। দিল্লিতে তিনি মন্ত্রিসভার অর্থনৈতিক সমন্বয় দপ্তরের সঙ্গে যুক্ত ছিলেন এবং নেপাল, পশ্চিম ইউরোপ ও ইউরোপীয় ইউনিয়নের সঙ্গে নির্বাহী সরকারি সচিব এবং যুগ্ম সচিব হয়ে প্রশাসনিক পরিচালক হিসাবে সংযোগ রেখেছেন।। অস্ট্রেলিয়াতে হাইকমিশনার হিসেবে তার মেয়াদ, ভারতীয় ছাত্রদের উপর বর্ণবাদী হামলা, এবং তার পর অস্ট্রেলিয়ান লেবার পার্টির ইউরেনিয়াম বিক্রির বিষয়ে ভারতকে ব্যতিক্রমী করার সিদ্ধান্ত নেওয়ার পর ইন্দো-অস্ট্রেলিয়ান সম্পর্কে অস্থিরতার কারণে চিহ্নিত হয়েছিল। তিনি বলিষ্ঠ সিদ্ধান্ত নিতে দ্বিধা করতেন না, যেমন ১৯৮৩ সালে বৃষ্টি জর্জরিত কৈলাশ মানসরোবর ভ্রমণের সময় যোগাযোগকারী স্বেচ্ছাসেবক হিসেবে দায়িত্ব পালন করেছিলেন, ভারতীয়দের বিরুদ্ধে জাতিগত হামলার মোকাবিলা করার জন্য অস্ট্রেলিয়ান কর্তৃপক্ষের সাথে কঠোর অবস্থান নিয়েছিলেন, এবং, যুগ্ম সচিব হিসাবে পশ্চিম ইউরোপের সঙ্গে সংযোগ রাখার সময়, তিনি ইউরোপীয় ইউনিয়নের ছোট ছোট দেশগুলির কাছ থেকে নির্দেশনামূলক সহায়তা গ্রহণ না করার ভারতের অবস্থানকে সমর্থন করেছিলেন।

পররাষ্ট্র সচিব 
২০১৩ সালে সুজাতা সিং ভারতের পররাষ্ট্র সচিব হিসাবে রঞ্জন মাথাই এর পর দায়িত্ব গ্রহণ করেন।। তিনি এস. জয়শঙ্করের বদলে নির্বাচিত হয়ে নিযুক্ত হন, এবং ১লা আগস্ট ২০১৩ তারিখে দায়িত্ব গ্রহণ করেন। সেই সময় তিনি ভারতের প্রতিবেশী দেশগুলির কোনও একটিতেও রাষ্ট্রদূত হিসেবে কাজ করেননি, এবং তাই এটি তার জন্য একটি কঠিন কাজ ছিল।  শ্রীমতি সিং চোকিলা আয়ার এবং নিরুপমা রাও এর পর ভারতীয় কূটনৈতিক দলের নেতৃত্ব দিতে তৃতীয় মহিলা কর্মকর্তা ছিলেন। সাধারণ ভাবে, পররাষ্ট্র সচিব হিসাবে তার মেয়াদ ২০১৫ সালের আগস্টে শেষ হবার কথা ছিল; যদিও, ২৮শে জানুয়ারী ২০১৫ তারিখে সরকারি আদেশবলে এটি শেষ করে দেওয়া হয় এবং এস. জয়শঙ্কর তার স্থলাভিষিক্ত হন, যিনি মার্কিন যুক্তরাষ্ট্রে ভারতীয় রাষ্ট্রদূত হিসাবে ভারতের প্রধানমন্ত্রী মোদীর মার্কিন সফরের সময়, এবং মার্কিন প্রেসিডেন্ট ওবামার ভারত সফরের সময় গুরুত্বপূর্ণ ভূমিকা পালন করেন।

তথ্যসূত্র

১৯৫৪-এ জন্ম
জীবিত ব্যক্তি
ভারতীয় ব্যক্তি
ভারতীয় নারী
ক্যাম্পো দে ও'দোনেল

কাম্পো দে ও'দোনেল স্পেনের মাদ্রিদে অবস্থিত একটি বহুমুখী স্টেডিয়াম। এটি প্রাথমিকভাবে রিয়াল মাদ্রিদ ফুটবল ক্লাব ঘরের মাঠ হিসেবে ব্যবহার করতো। যা ১৯২৩ সালে কাম্পো দে সিউদাদ লিনিয়াল দ্বারা প্রতিস্থাপিত করা হয় এবং এটি বন্ধ করে দেওয়া হয়।স্টেডিয়ামটির দর্শক ধারণক্ষমতা ছিলো ৫,০০০।

তথ্যসূত্র

বহিঃসংযোগ
এস্তাদিওস দে এস্পানা 

রিয়াল মাদ্রিদ ফুটবল ক্লাব
মুখের লালা

লালা হল একটি শারীরিয় তরল বস্তু যা প্রানীর মুখের লালা গ্রন্থি হতে উৎপন্ন হয়। মানব লালার ৯৯.৫% পানি সহ ইলেক্ট্রোলাইট, শ্লেষ্মা, শ্বেত লোহিত কনিকা, এপিথেলিয়াল কোষ (যা থেকে ডিএনএ বের করা যাবে), এনজাইম (যেমন এ্যামিলেস এবং লাইপেজ), এন্টিমাইক্রোবিয়াল এজেন্ট নি:সৃরক যেমন ইমিউনোগ্লোবিউলিন এ এবং লাইসোজাইম।

খাদ্যকনা এবং চর্বি হজম প্রক্রিয়ার শুরুতে লালাস্থিত এনজাইমগুলো গুরুত্বপূর্ণ। এইসকল এনজাইম দাতের ফাকে আটকে থাকা খাদ্যকনাও ভাঙ্গতে সাহায্য করে যার মাধ্যমে ব্যাক্টেরিয়ার আক্রমণ হতে দাতকে সুরক্ষার কাজটিও করে থাকে।  খাদ্য ভেজাতে, গিলার সুবিধা এবং মুখের অভন্ত্যরের শ্লেষাজিল্লির উপরিস্তর রক্ষার্থে লালা পিচ্ছিলকারক উপাদান হিসেবে কাজ করে।

আরো দেখুন

তথ্যসূত্র

আরো পড়ুন

বহিঃসংযোগ

 

দৈহিক তরল
রেচন
ক্যাথরিন রস

ক্যাথরিন জুলিয়েট রস (; জন্ম: ২৯ জানুয়ারি ১৯৪০) হলেন একজন মার্কিন অভিনেত্রী ও লেখিকা। তিনি দ্য গ্র্যাজুয়েট (১৯৬৭) ছবিতে এলাইন রবিনসন চরিত্রে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন। তিনি ১৯৬৯ সালে বুচ ক্যাসিডি অ্যান্ড দ্য সানড্যান্স কিড ছবিতে এটা প্লেস ও টেল দেম উইলি বয় ইজ হিয়ার ছবিতে লোলা চরিত্রে অভিনয় করে শ্রেষ্ঠ অভিনেত্রী বিভাগে বাফটা পুরস্কার অর্জন করেন। এছাড়া তিনি ভয়েজ অব দ্য ডেমড (১৯৭৬) ছবিতে মিরা হাউজার চরিত্রে অভিনয় করে সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন।

প্রারম্ভিক জীবন
রস ১৯৪০ সালের ২৯শে জানুয়ারি ক্যালিফোর্নিয়ার হলিউডে জন্মগ্রহণ করেন। বিভিন্ন সূত্রে তার জন্মসাল ১৯৪২ বা ১৯৪৩ বলে উল্লেখ করেছে। তার পিতা ডুডলি রস নৌবাহিনীতে ছিলেন এবং পরে অ্যাসোসিয়েটেড প্রেসে কাজ করেছেন। তারা সপরিবারে ক্যালিফোর্নিয়ার ওয়ালনাট ক্রিকে বসবাস শুরু করেন। রস ১৯৫৭ সালে লাস লোমাস হাই স্কুল থেকে পড়াশোনা সম্পন্ন করেন। রস তরুণ বয়সে দক্ষ ঘোড় সওয়ার ছিলেন এবং রোডিও চালক কেসি টিবসের বন্ধু ছিলেন।

কর্মজীবন
রস দ্য গ্র্যাজুয়েট (১৯৬৭) ছবিতে ডাস্টিন হফম্যানের বিপরীতে এলাইন রবিনসন চরিত্রে অভিনয় করে সকলের নজরে আসেন। এই কাজের জন্য তিনি শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন এবং বর্ষসেরা নবীন অভিনেত্রী হিসেবে গোল্ডেন গ্লোব পুরস্কার অর্জন করেন। এই ছবিতে অভিনয়ের পর তিনি বলেন, "আমি চলচ্চিত্র তারকা নই... এই পদ্ধতিটি হারিয়ে যাচ্ছে এবং আমি একে সাহায্য করতে চাই।" ১৯৬৯ সালে তিনি পল নিউম্যান ও রবার্ট রেডফোর্ডের সাথে বুচ ক্যাসিডি অ্যান্ড দ্য সানড্যান্স কিড ছবিতে এটা প্লেস এবং টেল দেম উইলি বয় ইজ হিয়ার ছবিতে লোলা চরিত্রে অভিনয় করেন। এই দুটি ছবিতে অভিনয়ের জন্য তিনি শ্রেষ্ঠ অভিনেত্রী বিভাগে বাফটা পুরস্কার অর্জন করেন।

তিনি ১৯৭০-এর দশকে লস অ্যাঞ্জেলেসের ছোট প্লেহাউজে ফিরে যান। ১৯৭৫ সালে তিনি দ্য স্টেপফোর্ড ওয়াইভস চলচ্চিত্রে অভিনয় করে শ্রেষ্ঠ অভিনেত্রী বিভাগে স্যাটার্ন পুরস্কার অর্জন করেন। তিনি ১৯৭৬ সালে এবিসি'র টিভি চলচ্চিত্র ওয়ান্টেড: দ্য সানড্যান্স ওম্যান-এ এটা প্লেস চরিত্রে অভিনয় করেন। তিনি ভয়েজ অব দ্য ডেমড (১৯৭৬) ছবিতে মিরা হাউজার চরিত্রে অভিনয় করে সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন।

তথ্যসূত্র

বহিঃসংযোগ

 
 

১৯৪০-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
মার্কিন মঞ্চ অভিনেত্রী
মার্কিন শিশুসাহিত্যিক
লস অ্যাঞ্জেলেসের অভিনেত্রী
গোল্ডেন গ্লোব পুরস্কার (সেরা পার্শ্ব অভিনেত্রী - চলচ্চিত্র) বিজয়ী
গোল্ডেন গ্লোব পুরস্কার (বর্ষসেরা নবীন তারকা - অভিনেত্রী) বিজয়ী
শ্রেষ্ঠ অভিনেত্রী বিভাগে বাফটা পুরস্কার বিজয়ী
স্যাটার্ন পুরস্কার বিজয়ী
জুডিথ অ্যান্ডারসন

জুডিথ অ্যান্ডারসন () নামে পরিচিত ডেম ফ্রান্সেস মার্গারেট অ্যান্ডারসন, এসি, ডিবিই (; ১০ ফেব্রুয়ারি ১৮৯৭ - ৩ জানুয়ারি ১৯৯২) ছিলেন একজন অস্ট্রেলিয়ায় জন্মগ্রহণকারী ব্রিটিশ অভিনেত্রী। তিনি মঞ্চ, চলচ্চিত্র ও টেলিভিশনে সফলতার সাথে কাজ করেছেন। তাকে বিংশ শতাব্দীর সেরা ধ্রুপদী মঞ্চ অভিনেত্রী হিসেবে বিবেচনা করা হয়। মঞ্চে কাজের জন্য তিনি একটি টনি পুরস্কার অর্জন করেন। তিনি রেবেকা (১৯৪০) চলচ্চিত্রে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন।

অ্যান্ডারসন ম্যাকবেথ টিভি ধারাবাহিকে অভিনয় করে দুটি প্রাইমটাইম এমি পুরস্কার অর্জন করেন। তিনি ডুপন্ট শো অব দ্য মান্থ, এলিজাবেথ দ্য কুইন, দ্য বরোয়ার্স, মেডিয়া, এবং সান্তা বারবারা ধারাবাহিকে অভিনয় করে আরও পাঁচটি এমি পুরস্কারের মনোনয়ন লাভ করেন।

জীবনী

প্রারম্ভিক জীবন
ফ্রান্সেস মার্গারেট অ্যান্ডারসন ১৮৯৭ সালের ১০ই ফেব্রুয়ারি দক্ষিণ অস্ট্রেলিয়ার অ্যাডিলেডে জন্মগ্রহণ করেন। তার মাতা জেসি মার্গারেট (জন্মনাম: সল্টমার্শ, ১৯ অক্টোবর ১৮৬২-২৪ নভেম্বর ১৯৫০) ছিলেন একজন সেবিকা এবং পিতা স্কটল্যান্ডে জন্মগ্রহণকারী জেমস অ্যান্ডারসন অ্যান্ডারসন একজন শেয়ারব্রোকার এবং প্রসপক্টরের অগ্রদূত।  তিনি নরউডে একটি প্রাইভেট স্কুলে পড়াশোনা করেন এবং তার শিক্ষা সম্পন্ন করার পূর্বেই স্কুল ত্যাগ করেন।

প্রারম্ভিক কর্মজীবন
তিনি ১৯১৫ সালে ফ্রান্সি অ্যান্ডারসন নামে মঞ্চে অভিনয় জীবন শুরু করেন। তিনি সিডনির থিয়েটার রয়্যালে আ রয়্যাল ডিভোর্স নাটকে স্টেফানি চরিত্রে অভিনয় করেন। স্কটিশ অভিনেতা জুলিয়াস নাইট এই কোম্পানির পরিচালক ছিলেন এবং অ্যান্ডারসন তার অভিনয়ের দক্ষতার ভিত গঠনে তার অবদানের কথা স্বীকার করেন। তিনি তার সাথে দ্য স্কারলেট পিম্পারনেল, দ্য থ্রি মাস্কেটিয়ার্স, মঁঅসিয়ে বোকোয়ার এবং ডেভিড গ্যারিক নাটকে অভিনয় করেন। ১৯১৭ সালে তিনি নিউজিল্যান্ড সফরে যান।

টীকা

তথ্যসূত্র

বহিঃসংযোগ

 
 
 
 
 

১৮৯৭-এ জন্ম
১৯৯২-এ মৃত্যু
২০শ শতাব্দীর ব্রিটিশ অভিনেত্রী
অ্যাডিলেডের অভিনেত্রী
ব্রিটিশ চলচ্চিত্র অভিনেত্রী
ব্রিটিশ টেলিভিশন অভিনেত্রী
ব্রিটিশ মঞ্চ অভিনেত্রী
ব্রিটিশ শেকসপিয়রীয় অভিনেত্রী
ব্রিটিশ সোপ অপেরা অভিনেত্রী
ক্যালিফোর্নিয়ায় সংক্রামক রোগে মৃত্যু
নিউমোনিয়ায় মৃত্যু
মার্কিন যুক্তরাষ্ট্রে ব্রিটিশ প্রবাসী
ব্রিটিশ ডেমহুড প্রাপ্ত অভিনেত্রী
কম্প্যানিয়ন অব দি অর্ডার অব অস্ট্রেলিয়া
টনি পুরস্কার বিজয়ী
ড্রামা লিগ পুরস্কার বিজয়ী
ডোনাল্ডসন পুরস্কার বিজয়ী
সীমিত ধারাবাহিক বা চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী‎
স্কটিশ বংশোদ্ভূত অস্ট্রেলীয় ব্যক্তি
মার্কিন যুক্তরাষ্ট্রে ব্রিটিশ অভিবাসী
মার্কিন যুক্তরাষ্ট্রে ব্রিটিশ প্রবাসী অভিনেত্রী
ইংরেজ টেলিভিশন অভিনেত্রী
ফোর্টনাইট

ফোর্টনাইট  এপিক গেমস  দ্বারা নির্মিত একটি অনলাইন যুদ্ধ রয়েল ভিডিও গেম, যা ২০১৭ সালে প্রকাশ পায়। এটি তিনটি ভিন্ন মোডে খেলা যায়, যা সবগুলোতেই একই গেমপ্লে দেখা যায়। এই তিনটি মোড হল - ফোর্টনাইট : সেভ দ্যা ওয়ার্ল্ড, যা একটি কো-ওপারেটিভ শুটার সার্ভাইভাল গেম যেখানে জোম্বির মত প্রাণিদের মোকাবেলা করতে হয়; ফোর্টনাইট ব্যাটল রয়েল, যেখানে ১০০ জন খেলোয়াড় নিজেদের মধ্যে যুদ্ধ করেন এবং যে প্লেয়ার সবার শেষে বেচে থাকেন তিনিই বিজয়ী হন; ফোর্টনাইট ক্রিয়েটিভ, যেখানে প্লেয়ারদের নিজেদের নিজস্ব মোড আর এরিনা বানানোর স্বাধীনতা প্রদান করা হয়। এর মধ্যে প্রথম দুটি গেম ২০১৭ সালে আর্লি এক্সেস হিসাবে প্রকাশ পায় এবং ক্রিয়েটিভ ডিসেম্বর ৬, ২০১৮ তে প্রকাশ পায়।

প্রথম দুইটি গেমই এপিক গেমসকে ব্যবসায়ীক সাফল্যের মুখ দেখায়; যেখানে ফোর্টনাইট ব্যাটল রয়েল ১ বছরেরও কম সময়ের মধ্যে ১২৫ মিলিয়ন খেলোয়াড় অর্জন করে এবং বিশ্বব্যাপি জনপ্রিয়তা পায়।

বাহ্যিক লিংকসমূহ 

 

২০১৭-এর ভিডিও গেম
আইওএস গেম
মেক ওএস এক্সের গেম
অনলাইন গেম
যুক্তরাষ্ট্রে উন্নীত ভিডিও গেম
উইন্ডোজ গেম
২০২০-এর দশকের ফ্যাড ও প্রবণতা
২০১০-এর দশকের ফ্যাড ও প্রবণতা
ফোর্টনাইট ব্যাটল রয়্যাল

ফোর্টনাইট ব্যাটল রয়েল হল ফোর্টনাইট সিরিজের দ্বিতীয় গেম যা ২০১৭ এর সেপ্টেম্বরে উইন্ডোজ, প্লেস্টেশন ৪ এবং এক্সবক্স এর জন্য মুক্তি পায়। ২০১৮ সালের জুন মাসে এটি এর নিনটেন্ডো সুইচ ও আইওএস সংস্করণ এবং আগস্ট মাসে এন্ড্রয়েড সংস্করণ প্রকাশ করে।

গেমপ্লে
এই গেমে একজন খেলোয়াড় গঠন তৈরী করতে পারেন, যা আত্মরক্ষা কিংবা বিল্ডিং হিসেবে কাজ করে।

উন্নয়ন

ব্যবসাহিক প্রতিযোগিতা

অভ্যর্থনা

নিরাপত্তা সমস্যা

মামলা এবং অন্যান্য আইনগত সমস্যা

টীকা

বহিঃসংযোগ
 

অবচিত প্যারামিটার সাথে তথ্যছক ভিডিও গেম
অ্যান্ড্রয়েড (অপারেটিং সিস্টেম) গেম
আইওএস গেম
মেক ওএস এক্সের গেম
উইন্ডোজ গেম
২০১৭-এর ভিডিও গেম
ইস্পোর্টস গেম
যুক্তরাষ্ট্রে উন্নীত ভিডিও গেম
দলগত খেলোয়াড় ভিডিও গেম
এল ভিয়েহো ক্লাসিকো

এল ভিয়েহো ক্লাসিক হলো রিয়াল মাদ্রিদ ফুটবল ক্লাব এবং অ্যাথলেটিক বিলবাও এর মধ্যকার যেকোনো খেলা। ১১ ডিসেম্বর পর্যন্ত এটিই স্পেনের সবচেয়ে বেশি খেলা ম্যাচ ছিলো,যা এল ক্লাসিকো ছাড়িয়ে যায় যদিও কোপা দেল রেতে এখনো এই প্রতিদ্বন্দ্বিতাই সবচেয়ে বেশি খেলা হয়েছে।

এই দুইটি এবং এফসি বার্সেলোনা হলো এমন ক্লাব যারা কখনো লা লিগা থেকে অবনমিত হয় নি। উভয় দলই সোশিওদের (মেম্বার) মালিকানায় যারা সভাপতি নির্বাচন করে।

ইতিহাস 
১৯২৯ সালের কোপা দেল রে সেমিফাইনালের বিলবাওতে দ্বিতীয় লেগ 'ব্যাঙ ম্যাচ' নামে পরিচিত হয়ে ওঠে। প্রথম লেগে বিলবাও ৩-১ এ পিছিয়ে ছিলো, একটি স্থানীয় কোম্পানি খেলনা বিতরণ করে যা প্রতিপক্ষকে বিভ্রান্ত করার জন্য স্টেডিয়ামে শব্দের মাত্রা বাড়াতে ব্যাঙের মতো আওয়াজ করে, তবে এটি দুর্দান্তভাবে ব্যর্থ হয়েছে, রিয়াল মাদ্রিদ ৪-১ গোলে ম্যাচটি জয়লাভ করে।

মুখোমুখি পরিসংখ্যান

লীগে হেড টু হেড অবস্থান 

 ২০ মৌসুমে অ্যাথলেটিকো মাদ্রিদ ও ৭০ মৌসুমে রিয়াল মাদ্রিদ উপরে ছিলো (২০২০-২১ মৌসুম পর্যন্ত)

উভয় ক্লাবের সাথেই যুক্ত ব্যাক্তিত্ব

খেলোয়াড় 

দশজন খেলোয়াড় উভয় দলের হয়ে খেলেছে;

 লুইস বেরগারেছে
 হুয়ান উরকুইজু
 লুইস মারিয়া দে উরিবে
 হেরমেনেগিলদো
 মাকালা
 এন্তোনিও ওরতিজ
 মানোলিন
 মিকেল লাসা
 রাফায়েল আল্কোর্তা
 আইতর কারাংকা

প্রশিক্ষক 

পাঁচজন প্রশিক্ষক উভয় ক্লাবে ছিলো:
 লিপপো হারৎস্কা
 এন্তনিও বারিওস
 বালতাসার আলবেনিজ
 হুয়ান এন্তনিও
 ইয়ুপ হেইঙ্কেস

টীকা

তথ্যসূত্র 

রিয়াল মাদ্রিদ ফুটবল ক্লাব
রাজনীতি ও ক্রীড়া
অ্যাথলেটিক বিলবাও
স্পেনে ফুটবল প্রতিদ্বন্দ্বিতা
জিয়ারত জেলা

জিয়ারত পাকিস্তানের বেলুচিস্তান প্রদেশের উত্তরে অবস্থিত একটি জেলা। জিয়ারত শহরটি (প্রায় ২৪০০ মিটার উচ্চতায় অবস্থিত) জেলার প্রধান সদর দফতর  হিসেবে পরিচালিত হয়। এছাড়াও এটি প্রধান তহসিল হিসেবে কাজ করে থাকে। খলিফাত পাহাড় জিয়ারত জেলার ১১,৪০০ ফুট (৩,৫০০ মিটার) উচ্চতা নিয়ে সর্বোচ্চ শিখরে অবস্থান করছে।

প্রশাসন
জিয়ারত জেলা ১৯৮৬ সালের  জুলাইয়ে প্রতিষ্ঠিত হয়েছিল, তবে পূর্বে এটি সিবি জেলার অন্যতম একটি অংশ হিসেবে পরিচালিত হত।

জনসংখ্যার উপাত্ত
১৯৯৮ সালে আদমশুমারীর আনুমানিক হিসাব অনুযায়ী, জিয়ারত জেলার জনসংখ্যা ছিল প্রায় ৩৩,৩০০ জন এর মত, যেখানে ২০০৫ সালের আনুমানিক হিসাব অনুযায়ী জনসংখ্যা ছিল প্রায় ১০০,০০ জন এর মত। প্রায় ৯৯% এর মত মুসলমান সম্প্রদায়ের মানুষের বসবাস। জেলাটির প্রথম প্রধান ভাষা বা মাতৃভাষা হিসেবে পশতু ভাষা ব্যবহার করে, প্রায় ৯৯.৫% মানুষ কথা বলে থাকে।

তথ্যসূত্র

গ্রন্থপঞ্জি

বহিঃসংযোগ

 Ziarat District  at www.balochistan.gov.pk 
 Ziarat District  at www.balochistanpolice.gov.pk 
 Ziarat District Development Profile 2011 

বেলুচিস্তান, পাকিস্তানের জেলা
জিয়ারত জেলা
পাকিস্তানের জেলা
বিনারীকরন

উন্নয়নশীল জীববিজ্ঞান এবং প্রানীবিজ্ঞানে বিনারীকরন () বিষয়টি হলো লিঙ্গ ভিন্নতা করণের এমন একটি বিষয়, যেখানে সম্ভাব্য নারীর গঠন, ক্রিয়াকলাপ অথবা স্বভাব পুরুষের বৈশিষ্ট্য ও স্বভাব দ্বারা প্রতিস্থাপিত হয়। অর্থাৎ, ভ্রুণীয় পর্যায়ে ভ্রুণের বিকাশ লাভের সময়, নারীর স্বভাব অপসারণই হলো বিনারীকরণ।

মানুষের  লিঙ্গ বিজ্ঞান সংক্রান্ত আলোচনায় সবচেয়ে বহুল প্রচলিত উদাহরণটি হলো এন্টি মুলেরিয়ান হরমোনের ব্যুৎপন্নের কারণে ভ্রূণের তৃতীয় এবং চতুর্থ মাসে মুলরেয়ান ডাক্টের ক্রমবিকাশ বন্ধ হয়ে যায়। যদিও এর বিষয়টি মানুষের বিকাশের সংক্রান্ত আলোচনায় ব্যবহার করা হয় না।

মানুষ ব্যতীত অনেক স্তন্যপায়ী প্রাণীতে প্রাপ্ত বিভিন্ন উদাহরণ এর সাপেক্ষে দেখা গিয়েছে যে, শুক্রাশয় দ্বারা নির্গত হরমোন সরাসরী মস্তিষ্কে ক্রিয়া করে নারী বৈশিষ্ট্য বিকাশে অন্তরক সৃষ্টি করে। এই বৈশিষ্ট্য বলতে নারীর যৌন আচরণকে বিশেষভাবে বুঝানো হয়।

আরও দেখুন

Sexual differentiation
Defeminization and masculinization
Masculinization

তথ্যসূত্র

Biology of gender
Sex
Zoology
Physiology
যৌন শারীরস্থান
প্রাণিবিজ্ঞান
শারীরতত্ত্ব
কিল্লা সাইফুল্লাহ জেলা

কিলা সাইফুল্লাহ, কিল্লা সাইফুল্লাহ,, অথবা সাইফুল্লাহ কিলা () (সাইফুল্লাহ খানের দুর্গ) পাকিস্তানের উত্তর-পশ্চিম বেলুচিস্তান প্রদেশে অবস্থিত  একটি জেলা।

১৯৯৮ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ১,৯৪,০০০ জন এর মত। তবে পশতু ভাষার কথিত বিশাল সংখ্যাগরিষ্ঠ লক্ষ্যে করা যায়, প্রায় (৯৯.২%) মানুষ ব্যবহার করে থাকেন।

প্রশাসন
জেলা প্রশাসনিকভাবে নিম্নোক্ত তহসিলগুলে রয়েছে:
 কিলা সাইফুল্লাহ
 মুসলিম বাগ

তথ্যসূত্র

গ্রন্থপঞ্জি

বহিঃসংযোগ

 Killa Saifullah District at www.balochistan.gov.pk 
 Killa Saifullah District  at www.balochistanpolice.gov.pk 

বেলুচিস্তান, পাকিস্তানের জেলা
কিল্লা সাইফুল্লাহ জেলা
পাকিস্তানের জেলা
কালাত বিভাগ

কালাত বিভাগ পাকিস্তানের বেলুচিস্তান প্রদেশের একটি প্রশাসনিক বিভাগ। এটি রাজধানীর নাম হচ্ছে খুজদার। কালাত বিভাগের এলাকা প্রায় ১৪০,৬১২ বর্গ কিলোমিটার।

বিভাগটিতে নিম্নলিখিত জেলাগুলি রয়েছে:

 আওয়ারান জেলা
 কালাত জেলা
 খারান জেলা
 খুজদার জেলা
 লাসবেলা জেলা
 মাসতুং জেলা
 শহীদ সিকান্দারাবাদ জেলা
 ওয়াশুক জেলা

তথ্যসূত্র

পাকিস্তানের বিভাগ
আলেক বেঞ্জামিন

আলেক বেঞ্জামিন (জন্ম ২৮ মে, ১৯৯৪) হলেন একজন মার্কিন গায়ক-গীতিকার, যিনি মার্কিন যুক্তরাষ্ট্রের এরিজোনা রাজ্যের ফিনিক্স শহর থেকে আগত। তিনি তার গান সমূহ "পেপার ক্রাউন", "আই বিল্ট এ্য ফ্রেন্ড", "এন্ড অব দ্য সামার", "লেট মি ডাউন স্লোলি" এবং "ওয়াটার ফাউন্টেন" এর জন্য বিশেষ ভাবে পরিচিত। এছাড়াও তিনি সাধারণ শ্রোতাদের নজর কেড়ে নিতে সক্ষম হয়েছেন। তার একক সঙ্গীত প্রকল্প ছাড়াও, বেঞ্জামিন জনপ্রিয় মার্কিন গায়ক এবং গীতিকার জন বেলিয়ন-এর মত গায়কের গায়কদের সাথে গান লেখে সাফল্য অর্জন করেছেন, যেগুলোর মধ্যে জনের অ্যালবাম দ্য হিউম্যান কন্ডিশন-এর "নিউ ইয়র্ক সৌউল পার্ট. ii" গানটিতে তার সাথে কন্ঠ দেয়া অন্যতম। আলেক, জনপ্রিয় মার্কিন র‍্যাপার এমিনেম এবং আরেক বিখ্যাত মার্কিন গায়ক পল সায়মন-এর মত গায়কদের দ্বারা প্রচন্ডভাবে প্রভাবাপন্ন।

অ্যালবাম সমূহ

মিক্সটেপ সমূহ

একক সমূহ

তথ্যসূত্র

বহিঃসংযোগ 
 Official website
 Soundcloud
 Instagram
 Twitter
 Youtube

মার্কিন পুরুষ গায়ক-গীতিকার
মার্কিন গায়ক-গীতিকার
জীবিত ব্যক্তি
২১শ শতাব্দীর মার্কিন সঙ্গীতশিল্পী
১৯৯৪-এ জন্ম